
ΑΠΟΣΠΑΣΜΑ                        
Από το πρακτικό της με αριθ. 2ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 15/2024
Στην Λευκάδα σήμερα  στις 29 του μηνός Ιανουαρίου  του έτους  2024,  ημέρα  Δευτέρα  και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 1822/25.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Σέρβος Κων/νος, αποχώρησε πριν την συζήτηση του 8ου θέματος της Η.Δ.


Ο κ. Καλός Χαράλαμπος, αποχώρησε πριν την συζήτηση του 9ου  θέματος της Η.Δ.

ΘΕΜΑ 4ο: Απόφαση  Δ.Ε. για χορήγηση εντολής στη Δικηγόρο του Δήμου Λευκάδας με πάγια αντιμισθία Μαυρέτα Καρύδη, παράστασης και εκπροσώπησης του Δήμου Λευκάδας  ενώπιον του Ειρηνοδικείου Λευκάδας εναντίον της  από 12-12-2023 και αριθμό 56/2023 αγωγής του ΄Ελντισον Κούλα που στρέφεται εναντίον του Δήμου Λευκάδας 

Εισηγήτρια: Μαυρέτα Καρύδη, δικηγόρος του Δήμου
Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:

«Περιήλθε εις γνώση μου η από 12-12-2023 και αριθμό κατάθεσης 56/2023 αγωγή του Ελντισον Κούλα η οποία στρέφεται εναντίον του Δήμου Λευκάδας. 

          Στην ως άνω αγωγή  μεταξύ άλλων αναφέρονται τα εξής:

Ότι την 20 Δεκεμβρίου 2020 με προφορική εντολή που συνήψε  με τον τέως Δήμαρχο Δήμου Λευκάδας ανέλαβε την υποχρέωση έναντι ανταλλάγματος αμοιβής  να προβεί στην εκτέλεση του παρακάτω έργου  υδραυλική εγκατάσταση ,επιδιόρθωση τοίχων και ελαιοχρωματισμό αυτών στο πρώην δημοτικό σχολείο Νικιάνας που ευρίσκεται στη Νικιάνα, Τοπικής Κοινότητας Αλεξάνδρου --Δημοτικής Ενότητας Λευκάδας η αμοιβή του συμφωνήθηκε στα εφάπαξ ποσά των χιλίων ευρώ 1.000 πλέον ΦΠΑ 24% για την υδραυλική εγκατάσταση και των τριών χιλιάδων ευρώ πλέον ΦΠΑ 24% για την επιδιόρθωση των εξωτερικών τοίχων του κτιρίου και τον χρωματισμό τους , σύνολο τεσσάρων χιλιάδων 4.000 ευρώ.

Κατά τα συμφωνηθέντα κατατείνεται ότι το νομικό πρόσωπο όφειλε στις 16 Φεβρουαρίου 2021  όταν παρέδωσε το έργο να του καταβάλει την συμφωνηθείσα αμοιβή. Περαιτέρω  προκύπτει ότι  συνέχισε  και άλλες εργασίες στις 10 Μαίου 2021 με προφορική συμφωνία που συνήψε ανέλαβε την υποχρέωση να προβεί στην εκτέλεση των κάτωθι εργασιών  επιδιόρθωση του μπαλκονιού και των εξωτερικών τοίχων της Χαραμογλείου Βιβλιοθήκης  στην πόλη της Λευκάδας σε ελαιοχρωματισμό των τοίχων αυτών και σε συγκομιδή και απομάκρυνση μπάζων.  

  Η αμοιβή για τις συγκεκριμένες αυτές εργασίες ανέρχονταν σε  4.000 ευρώ συν ΦΠΑ.

Κατά τα συμφωνηθέντα  το εναγόμενο νομικό πρόσωπο   όφειλε στις 14 Ιουνίου 2021 όταν παρέδωσε το έργο να του καταβάλει τη συμφωνηθείσα αμοιβή για τις εργασίες που αναλυτικά περιέγραψε και πραγματοποίησε.

Για τις περιγραφόμενες παροχές των υπηρεσιών του εξέδωσε τα με Α.Α 24/2023 43/2023 και 44/2024 τιμολόγια παροχής υπηρεσιών.

Επειδή ο εναγόμενος Δήμος  υποχρεώνεται να καταβάλει το συνολικό ποσόν των 8.000 ευρώ πλέον ΦΠΑ 24% ποσού 1.920 ευρώ  το οποίο ανέρχεται συνολικά  στο ποσόν των 9.920 ευρω

                       ΓΙΑ ΟΛΟΥΣ ΤΟΥΣ ΑΝΩΤΕΡΩ ΛΟΓΟΥΣ 

Εισηγούμαι να εισαχθεί  το θέμα στην  Δημοτική Επιτροπή του Δήμου Λευκάδας και να χορηγήσει εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα   να παρασταθεί και να υπερασπίσει τα δικαιώματα του Δήμου Λευκάδας με κάθε νόμιμο μέσο  κατά της αριθ’56/2023 αγωγής χρέους του Ελντισον Κούλα η οποία στρέφεται στο Δήμο Λευκάδας  και εισάγεται ενώπιον του Ειρηνοδικείου Λευκάδας με την διαδικασία κατάθεσης προτάσεων των εκατόν είκοσι ημερών.»
Ακολούθησε συζήτηση και τοποθετήσεις των μελών της Επιτροπής.

Ο κ. Σέρβος Κων/νος είπε τα εξής: Προτείνω την απόκρουση της αγωγής και μετά να γίνει συμβιβασμός εφόσον αναγνωρίζουμε ότι έχουν γίνει κάποιες εργασίες.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, είπε ότι εφόσον συζητάμε οικονομικά θέματα, πρέπει να παρίσταται και ο Δ/ντής της Οικονομικής Υπηρεσίας. Το θέμα δεν είναι πλήρες. Δεν έχει ερευνηθεί. Δεν ξέρουμε αν έχει εκτελεστεί το έργο. Θέλω να επανέλθει το θέμα, εφόσον ζητηθούν περαιτέρω στοιχεία. Να αναζητήσουμε από την υπηρεσία τα στοιχεία.

Ο κ. Χαράλαμπος Καλός, είπε ότι αμφισβητεί την προφορική εντολή, που αναφέρεται στην εισήγηση ότι έδωσε. Συμφωνώ να το αναβάλλουμε το θέμα, και να επανέλθει με πληρέστερο φάκελο.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις του Ν.3852/2010, όπως τροποποιήθηκε και ισχύει

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις των άρθρων 54 και 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ



Την αναβολή του θέματος, προκειμένου να επανέλθει σε επόμενη συνεδρίαση της Δ.Ε. με πληρέστερο φάκελο.

Η απόφαση αυτή πήρε αύξοντα αριθμό: 15/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

































σελ. 26
2

